ВЪЗЛОЖИТЕЛ: ОБЩИНА ВАРНА
ИЗПЪЛНИТЕЛ:

Д О Г О В О Р (проект)

ЗА ИЗПЪЛНЕНИЕ НА „Актуализация на проект и осъществяване на авторски надзор по време на строителство на обект „Основен ремонт на ул. „Младежка“ в участъка от бул. "Република" до ул. "Тихомир", вкл. ремонт на пешеходен подлез при сп. "Драгаш" и транспортно съоръжение - автомобилен надлез над Елпромско дере, по плана на 16-ти м.р., гр. Варна“

 	Днес, .................  г. на основание чл. 112, ал. 6 от Закона за обществените поръчки (ЗОП) и и проведена процедура за възлагане на обществена поръчка, открита на основание чл. 18, ал. 1, т. 8 от ЗОП, договаряне без предварително обявление с предмет „Актуализация на проект и осъществяване на авторски надзор по време на строителство на обект „Основен ремонт на ул. „Младежка“ в участъка от бул. "Република" до ул. "Тихомир", вкл. ремонт на пешеходен подлез при сп. "Драгаш" и транспортно съоръжение - автомобилен надлез над Елпромско дере, по плана на 16-ти м.р., гр. Варна“ открита с Решение №.........../.............. год. на Кмета на Община град Варна във връзка с Решение №………../………… г. на Възложителя за определяне на изпълнител между:
Възложителя - Община Варна, представляван от Иван Портних – Кмет на Община Варна и Галина Строгова – Директор на Дирекция „ФСД”,  със седалище и адрес на управление: гр. Варна, бул. „Осми Приморски полк” №43,  Ид. № по ЗДДС BG 000093442, ЕИК: 000093442
и
Изпълнителя - .............................................................................................
със седалище и адрес на управление:.............................................................,  
Ид. № по ЗДДС ................................, ЕИК ………………………................, 
представлявано от ............................................, в качеството му на ……………….
се сключи настоящият договор за следното:
I. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение и при условията на този Договор, следните услуги: 
............................................, наричани за краткост „Услугите“. 

Чл. 2. (1) ИЗПЪЛНИТЕЛЯТ се задължава да извърши Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № № [1, 2, 3] към този Договор („Приложенията“) и представляващи неразделна част от него.
(2) В срок до 7 дни от датата на сключване на Договора, но  най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 дни от настъпване на съответното обстоятелство.  
Чл. 3. Контролът за изпълнение на договора ще се осъществява от Дирекция „Инженерна инфраструктура и благоустрояване“ при община Варна.
II. СРОК НА ДОГОВОРА. СРОК И МЯСТО НА ИЗПЪЛНЕНИЕ
Чл. 4. Срокът на договора е до 24 месеца от неговото сключване.
Чл. 5. Срокът за изпълнение на Услугите :
· За актуализация на проекта – до 20 календарни дни от датата на получаване на възлагателно писмо;
· За авторския надзор от датата на откриване на строителната площадка и е до въвеждане на обекта в експлоатация.
Чл. 6.  Начин на възлагането на дейностите/обектите по договора:
· За актуализация на проекта –с възлагателно писмо;
· За авторския надзор – с възлагателно писмо.
Чл. 7. Мястото на изпълнение на Договора - на територията на община Варна.
III. ЦЕНА, РЕД И СРОКОВЕ ЗА ПЛАЩАНЕ.
Чл. 8. (1)  За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер до  ..................... лева без ДДС като:
· за актуализация на проекта  -  ………………….. /…………………………../ лв. без ДДС;
· за авторски надзор – ………………………. /………………………../ лв. без ДДС.
наричана по-нататък „Цената“ или „Стойността на Договора“, съгласно Ценовото предложение на ИЗПЪЛНИТЕЛЯ.
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението [и за неговите подизпълнители, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3) Цената, посочена в ал. 1 е крайна за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП .  
(4) Финансирането за изпълнение на поръчката ще се осъществи след осигурено финансиране от банков заем.	
Чл. 9. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:
- чрез окончателно плащане въз основа на представени от ИЗПЪЛНИТЕЛЯ отчет /доклад от посещенията на място на строежа/обекта – в срок до 30 (тридесет) календарни дни, считано от приемане изпълнението на Услугите за съответния период.
Чл. 10. Отчитането/приемането на дейностите предмет на поръчката ще се извършва въз основа на изготвени и подписани документи, актове и протоколи, а именно:
1. Отчитането/приемането на дейностите по проектиране ще се извършва чрез: 
1.1. Приемо – предавателен протокол за изработения проект, разработен в обхвата на приложеното задание за проектиране в пет екземпляра на хартиен носител и два на електронен носител, в съответствие с изискванията на Наредба №4 за обхвата и съдържанието на инвестиционните проекти. 
Всички документи - графични и текстови, по всички части на проекта се подписват и подпечатват от проектанта по съответната част и се съгласуват от проектантите по останалите части.
Документите се приемат от упълномощено длъжностно лице на Кмета на община Варна  с приемо-предавателен протокол.
Окончателното приемане на проекта - след  одобряване от главния архитект на Общината.
До окончателното приемане на проекта Възложителят има право да върне проекта за корекции с писмо, в което се оказва и срок за тяхното отстраняване.
1.2. Проекта се съгласува по законоустановения ред, след което се издава Разрешението за строеж. Изпълнителят оказва пълно съдействие на фирмата за независим строителен надзор и общинската администрация в процеса по одобряването на работните проекти и издаването на разрешение за строеж.
2. Отчитането/приемането на дейностите по авторски надзор:
Ще  се извършва въз основа на хонорар сметка съставена от Проектанта и одобрена от Консултанта, упражняващ строителен надзор и/или инвеститорския контрол за реално изпълнените дейности.	
Чл. 11. (1) Всички плащания по този Договор се извършват  в лева  чрез банков превод по следната банкова сметка на ИЗПЪЛНИТЕЛЯ: 
Банка:	[…………………………….]
BIC:	[…………………………….]
IBAN:	[…………………………….].
(2) Изпълнителят е длъжен да уведомява писмено Възложителя за всички последващи промени по ал. 1 в срок от 5 дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.
Чл. 12. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите [за [съответния [период/етап] /съответната [дейност/задача]], заедно с искане за плащане на тази част пряко на подизпълнителя.
(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.
(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 15 дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]]
IV. ГАРАНЦИЯ ЗА ИЗПЪЛНЕНИЕ
Гаранция за изпълнение
Чл. 13. При подписването на този Договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1 /един/  %  от Стойността на Договора без ДДС, а именно [[……… (…………………………)]   лева  („Гаранцията за изпълнение“), която служи за обезпечаване на изпълнението на  задълженията на ИЗПЪЛНИТЕЛЯ по  Договора.  

Чл. 14. (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 дни от подписването на допълнително споразумение за изменението.
(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 15 от Договора; и/или;
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 16 от Договора; и/или
3.  предоставяне на документ за изменение на първоначалната застраховка или нова застраховка, при спазване на изискванията на чл. 17 от Договора.
Чл. 15. Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ: 
IBAN: BG 63CECB97903324129200 
BIC: CECBBGSF 
на Общинско предприятие „Инвестиционна политика” – Община Варна 
в „ЦЕНТРАЛНА КООПЕРАТИВНА БАНКА”АД – гр. Варна.
Чл. 16. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.
Чл. 17. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ / в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 18. (1) ВЪЗЛОЖИТЕЛЯТ освобождава Гаранцията за изпълнение в срок до 30 дни след прекратяването на Договора /приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 11 от Договора; 
2. когато е във формата на банкова гаранция – чрез връщане на нейния оригинал на банката;
3. когато е във формата на застраховка – чрез изпращане на писмено уведомление до застрахователя.
(4) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.	
Чл. 19. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 20. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 10 дни след Датата на влизане в сила и ВЪЗЛОЖИТЕЛЯТ развали Договора на това основание/или от датата на възлагането; 
2. при пълно неизпълнение в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 21. В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 22. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. [13] от Договора.
Чл. 23. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.
V. ПРАВА И ЗАДЪЛЖЕНИЯ НА СТРАНИТЕ
Чл. 24. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Общи права и задължения на ИЗПЪЛНИТЕЛЯ
	
Чл. 25. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. 8 – 12 от договора;
[bookmark: _DV_M80]2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;	
Чл. 26. ИЗПЪЛНИТЕЛЯТ се задължава:
[bookmark: _DV_M81]1. да предостави/предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да представи на ВЪЗЛОЖИТЕЛЯ проектите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;
3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
[bookmark: _DV_M82]4. да изпълнява всички законосъобразни указания и изисквания на ВЪЗЛОЖИТЕЛЯ;
[bookmark: _DV_M84]5. да пази поверителна Конфиденциалната информация, в съответствие с уговореното от Договора;  
6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ освен в случаите и при условията, предвидени в ЗОП;
7. да участва във всички работни срещи, свързани с изпълнението на този Договор;
[bookmark: _DV_M83][bookmark: _DV_M85][bookmark: _DV_M86][bookmark: _DV_M87]8. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП .
9. ИЗПЪЛНИТЕЛЯТ се задължава:
· да извърши в срок и в съответствие с изискванията на ВЪЗЛОЖИТЕЛЯ възложената му работа, предмет на настоящия договор при спазване на Законовите разпоредби;
· да извърши проектирането, така че да отговаря на действащите нормативни изисквания и на заданията за проектиране;
· да предоставя нужната информация след поискване от страна на ВЪЗЛОЖИТЕЛЯ за изпълнението на възложената му работа.
10. Да поддържа застраховка професионална отговорност в проектирането за целия срок на договора за вреди, причинени на ВЪЗЛОЖИТЕЛЯ или на трети лица вследствие на неправомерни действия или бездействия при или по повод изпълнение на задълженията си по този Договор.
11. Да предаде свършената работа окомплектована и съгласувана от компетентните органи, съгласно изискванията на ВЪЗЛОЖИТЕЛЯ.
12.  ИЗПЪЛНИТЕЛЯТ отговаря за законосъобразността, качеството, пълнотата и приложимостта на изработения от него проект.
13. (1) Когато в заданието за проектиране се внасят изменения от ВЪЗЛОЖИТЕЛЯ и те са неподходящи за правилното изпълнение на възложената работа или не отговарят на нормативните изисквания, ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ и да иска извършване на нужните промени. Ако ВЪЗЛОЖИТЕЛЯ не стори това, ИЗПЪЛНИТЕЛЯТ  може да откаже изпълнението на договора.
(2) ИЗПЪЛНИТЕЛЯТ отговаря пред другата страна за причинените и вреди, ако не изпълни задължението си по предходната алинея.
14. ИЗПЪЛНИТЕЛЯТ следва  непрекъснато да уведомява възложителя за хода на изпълнение на проектирането.
15. Да съхранява и опазва плановете и другите разработки до приемането им от при Община Варна.
16. При нарушени условия за нормално изпълнение на проектните работи (не по собствена вина), незабавно да уведомява възложителя и предявява изискванията си добросъвестно и добронамерено.
17. (1) При възражение от страна на Възложителя по изпълнението на договорените работи, същият е длъжен да уведоми ИЗПЪЛНИТЕЛЯ за съвместно разглеждане и отстраняване на възникналите недоразумения.
(2) ИЗПЪЛНИТЕЛЯТ е длъжен да отстрани за своя сметка допуснатите по негова вина грешки и пропуски.
(3) Всички санкции наложени на ВЪЗЛОЖИТЕЛЯ,включително и такива наложени на ВЪЗЛОЖИТЕЛЯ или поискани от строителя на съответния обект във връзка или по повод дейности, за които отговаря е бил отговорен ИЗПЪЛНИТЕЛЯТ са за сметка на ИЗПЪЛНИТЕЛЯТ.

Общи права и задължения на ВЪЗЛОЖИТЕЛЯ

Чл. 27. ВЪЗЛОЖИТЕЛЯТ има право:
[bookmark: _DV_M94]1. да изисква и да получи Услугите в уговорения срок/уговорените срокове, количество и качество;
[bookmark: _DV_M95]2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него проекти или съответна част от тях;
4. да изисква от ИЗПЪЛНИТЕЛЯ преработване или доработване на проекта в съответствие с уговореното в чл. 31 от Договора;
5. да не приеме някои от проектите/дейностите, в съответствие с уговореното в чл. 30 от Договора;
6.ВЪЗЛОЖИТЕЛЯТ има право да: 
· иска корекции по своя преценка;
· спира изпълнението на проектните работи, при неспазване на изискванията на предоставеното от него задание;
· да контролира дейността на ИЗПЪЛНИТЕЛЯ;
7. ВЪЗЛОЖИТЕЛЯТ при необходимост следва да уведоми и покани ИЗПЪЛНИТЕЛЯ за присъствие на обекта, с цел решаване на определени технически проблеми, възникнали в процеса на строителството.
8. (1) ВЪЗЛОЖИТЕЛЯТ има право да откаже да приеме проекта, ако открие съществени недостатъци, които го правят негоден за изпълнение.
(2) Недостатъците се отстраняват от ИЗПЪЛНИТЕЛЯ за негова сметка и в срок посочен от ВЪЗЛОЖИТЕЛЯ, като за забава дължи неустойка.
9. Указанията на ВЪЗЛОЖИТЕЛЯ  са задължителни за ИЗПЪЛНИТЕЛЯ, освен ако са в нарушение на правила и/или нормативи или водят до съществено отклонение от заданието за проектиране.
10. ВЪЗЛОЖИТЕЛЯТ има право във всеки момент от изпълнението на договора да извършва проверка относно качеството на провеждания авторски надзор от ИЗПЪЛНИТЕЛЯ.
11. да дава указания на Изпълнителя. Указанията на Възложителя са задължителни за Изпълнителя, освен ако са в нарушение на правила и нормативи или водят до съществено отклонение от заданието за  проектиране.
12. да иска от Изпълнителя да изпълни проектирането в срок и без отклонения, съгласно условията на настоящия договор.
13. когато Изпълнителят се е отклонил от изискванията за проектирането предмет на настоящия договор, да откаже приемането на проекта, както и да откаже да заплати съответното възнаграждение, докато Изпълнителят не изпълни своите задължения съгласно договора.
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 28. ВЪЗЛОЖИТЕЛЯТ се задължава:
[bookmark: _DV_M100]1. да приеме  изпълнението на Услугите , когато отговаря на договореното, по реда и при условията на този Договор;
2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101]3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в Договора;
[bookmark: _DV_M102]5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
6. да освободи представената от ИЗПЪЛНИТЕЛЯ Гаранция за изпълнение, съгласно клаузите на Договора.
VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 29. Отчитането/приемането на дейностите предмет на поръчката ще се извършва чрез: 
1. Отчитането/приемането на дейностите по проектиране ще се извършва чрез: 
1.1. Приемо – предавателен протокол за изработения проект, разработен в обхвата на приложеното задание за проектиране в пет екземпляра на хартиен носител и два на електронен носител, в съответствие с изискванията на Наредба №4 за обхвата и съдържанието на инвестиционните проекти. 
Всички документи - графични и текстови, по всички части на проекта се подписват и подпечатват от проектанта по съответната част и се съгласуват от проектантите по останалите части.
Документите се приемат от упълномощено длъжностно лице от Кмета на община Варна  с приемо-предавателен протокол.
Окончателното приемане на проекта - след  одобряване от главния архитект на Общината.
До окончателното приемане на проекта Възложителят има право да върне проекта за корекции с писмо, в което се оказва и срок за тяхното отстраняване.
1.2. Проекта се съгласуват по законоустановения ред, след което се издава Разрешението за строеж. Изпълнителят оказва пълно съдействие на фирмата за независим строителен надзор и общинската администрация в процеса по одобряването на работните проекти и издаването на разрешение за строеж.
2. Отчитането/приемането на дейностите по авторски надзор:
Ще  се извършва въз основа на хонорар сметка съставена от Проектанта и одобрена от Консултанта, упражняващ строителен надзор и/или инвеститорския контрол за реално изпълнените дейности.	
[bookmark: _DV_M64]Чл. 30. (1) ВЪЗЛОЖИТЕЛЯТ има право:
[bookmark: _DV_M65]1. да приеме изпълнението, когато отговаря на договореното;
[bookmark: _DV_M66]2. да поиска преработване и/или допълване услугите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ / когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
3. да откаже да приеме изпълнението при съществени отклонения от договореното / в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора/резултатът от изпълнението става безполезен за ВЪЗЛОЖИТЕЛЯ.
VII. САНКЦИИ ПРИ НЕИЗПЪЛНЕНИЕ
Чл. 31. При просрочване изпълнението на задълженията по този Договор, неизправната Страна дължи на изправната неустойка в размер на 0,5%  от Цената за съответния проект за всеки ден забава, но не повече от 30% от Стойността на Договора/от стойността на съответния проект.
Чл. 32. При констатирано лошо или друго неточно или частично изпълнение на отделна дейност/задача или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност/задача, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 
Чл. 33. При разваляне на Договора поради виновно неизпълнение на някоя от Страните, виновната Страна дължи неустойка в размер на 10%  от Стойността на Договора.
Чл. 34. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
Чл. 35. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
VIII. ПРЕКРАТЯВАНЕ НА ДОГОВОРА
Чл. 36. (1) Този Договор се прекратява:
1. с изтичане на Срока на Договора или с достигане на максимално допустимата Стойност на Договора ;
2. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 дни от настъпване на невъзможността [и да представи доказателства]; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен
1.	по взаимно съгласие на Страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните / ВЪЗЛОЖИТЕЛЯ.
Чл. 37. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на Услугите в срок до 10 дни, считано от Датата на влизане в сила/възлагането;
2. ИЗПЪЛНИТЕЛЯТ е прекратил изпълнението на Услугите за повече от 30 дни;
3. ИЗПЪЛНИТЕЛЯТ е допуснал съществено отклонение от  Техническата спецификация.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 38. В случай, че Договорът е сключен под условие с клауза за отложено изпълнение, всяка от Страните може да прекрати Договора след изтичане на тримесечен срок от сключването му, чрез писмено уведомление до другата Страна, без да дължи предизвестие или обезщетение. 
Чл. 39. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 40. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички [отчети/разработки/доклади], изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 41. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от от датата на прекратяване на Договора до тяхното връщане. 
IX. ОБЩИ РАЗПОРЕДБИ
Дефинирани понятия и тълкуване 
Чл. 42. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора.

Спазване на приложими норми 
Чл. 43. При изпълнението на Договора, ИЗПЪЛНИТЕЛЯТ и неговите подизпълнители е длъжен са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 
Чл. 44. (1) Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.]
(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до ИЗПЪЛНИТЕЛЯ/съответната Страна, всички негови/нейни поделения, контролирани от него/нея фирми и организации, всички негови/нейни служители и наети от него/нея физически или юридически лица, като ИЗПЪЛНИТЕЛЯТ/съответната Страна отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Чл. 45. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Авторски права
Чл. 46. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 
(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 10 дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
(5) осъществяване на авторски надзор по време на строителството:
1. ИЗПЪЛНИТЕЛЯТ ще извърши следните услуги, свързани със строежа:  
- Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпъленение на изработения от него проект от страна на всички участници в строителството;
- Присъствие при съставяне на задължителните протоколи и актове по време на строителството и в случаите на установяване на точно изпълнение на проекта, заверки при покана от страна на Възложителя и др.;
- Изработване и съгласуване на промени в проектната документация при необходимост по искане на Възложителя и/или по предложение на строителния надзор и др.;
- Заверка на екзекутивната документация за строежа след изпълнение на обектите;
2. С изпълнението на услугите по осъществяване на авторски надзор  ИЗПЪЛНИТЕЛЯТ прехвърля авторските си права върху инвестиционния проект на ВЪЗЛОЖИТЕЛЯ.
3. Цената за авторски надзор представлява цялостното и окончателно възнаграждение за извършване на авторския надзор. То включва цената на финансовия риск, всички разходи за изпълнение, разноски за заплащане на труда на лицата, включени в екипа, за поддръжка на застраховката на професионалната отговорност, по смисъла на ЗУТ, както и застраховка за обезпечаване на отговорностите за конкретен обект по смисъла ЗУТ и няма да бъде променяно при изменения на Инвестиционния проект или предсрочно изпълнение на Строежа.
4. В случаите, когато е необходимо допълнително изготвяне на детайли и допълнения към работния проект, същите са за сметка на ИЗПЪЛНИТЕЛЯ  
5. При изчерпване цената за осъществяването на авторския надзор, превишението е за сметка на ИЗПЪЛНИТЕЛЯТ.
6. В Цената за изпълнение на авторския надзор не са включени държавните, общинските и други такси за услуги, извършвани от държавни, местни органи и експлоатационни дружества, дължими от ВЪЗЛОЖИТЕЛЯ.
7. Изпълнителят потвърждава, че Цената за изпълнение на авторския надзор е единственото възнаграждение за изпълнение на авторски надзор по Договора и ВЪЗЛОЖИТЕЛЯТ не дължи на ИЗПЪЛНИТЕЛЯТ каквито и да било други суми.
8. При прекратяване на действието на Договора не по вина на  ИЗПЪЛНИТЕЛЯТ, същият има право да получи частта от Цената за изпълнение на Договора, съответстваща на извършените консултантски услуги до момента на прекратяване.
10. Физическите лица, които ще осъществяват авторския надзор следва да бъдат проектантите, изготвили съответните части на проекта, освен ако това е обективно невъзможно.
11. ВЪЗЛОЖИТЕЛЯТ се задължава: 
- Да предоставя на ИЗПЪЛНИТЕЛЯ необходимите и налични документи и данни, намиращи се при ВЪЗЛОЖИТЕЛЯ, необходими за изпълнение на услугите. 
- ВЪЗЛОЖИТЕЛЯТ е длъжен в срок от 5 /пет/ работни дни да реагира на писмено поставени въпроси, искани документи, срещи и др. от ИЗПЪЛНИТЕЛЯ.
- Да окаже на ИЗПЪЛНИТЕЛЯ необходимото съдействие /достъп до строежа и съответните документи: одобрен и съгласуван Инвестиционен проект, влязло в сила Разрешение за строежи и др./ за изпълнение на услугите.
- Да разплати извършените услуги по реда и условията посочени в Договора.
-  ВЪЗЛОЖИТЕЛЯТ отговаря за своевременното организиране и извършване на необходимите действия към съответните специализирани контролни органи, експлоатационни дружества, организации и служби, свързани с получаване на необходимите договори, становища, разрешения, удостоверения и съгласуване за изграждането на строежа и въвеждането му в експлоатация.
12. ИЗПЪЛНИТЕЛЯТ се задължава: 
- Да извърши в договорения срок услугите, в съответствие с изискванията на ВЪЗЛОЖИТЕЛЯ, условията на този Договор и при спазване на Законовите разпоредби.
- Да действа с грижата на добрия търговец, с необходимото старание и експедитивност и незабавно да информира в писмен вид ВЪЗЛОЖИТЕЛЯ за възникнали обстоятелства, които изискват решение от негова страна.
- Да поддържа през целия срок на договора за изпълнение - застраховка по чл. 171, ал.1 от ЗУТ на професионална отговорност за вреди, причинени на ВЪЗЛОЖИТЕЛЯ, или на други участници в строителството, или на трети лица вследствие на неправомерни действия или бездействия при или по повод изпълнение на задълженията си по този Договор.
- Да съставя до 5-то число на месеца доклад за изпълнението на услугите по Договора за предходния месец до въвеждане на строежа в експлоатация, които представя на ВЪЗЛОЖИТЕЛЯ. 
- Да подписва всички актове и протоколи по време на строителството, необходими за оценка на строежа, съгласно ЗУТ и Наредба № 3 от 31.07.2003г. за съставяне на актове и протоколи по време на строителството (обн. ДВ. бр.72 от 15 Август 2003г. с последващите изменения и допълнения);
- Да информира незабавно в писмен вид ВЪЗЛОЖИТЕЛЯ за възникнали обстоятелства, които изискват решение от негова страна съгласно настоящия Договор, Договора с ИЗПЪЛНИТЕЛЯ на строежа или Законовите разпоредби, включително при получаване на информация или искане от ИЗПЪЛНИТЕЛЯ на строежа или при неизпълнение от страна на ИЗПЪЛНИТЕЛЯ на строежа. 
- Да дава мотивирани писмени указания, становища, обяснения и други на участниците в строителството.
- Преди влагането на материали и елементи, предмет на архитектурното решение, ИЗПЪЛНИТЕЛЯТ е длъжен да издаде писмено разрешение на ИЗПЪЛНИТЕЛЯ на строежа, по представени от него мостри.
- Да извършва при необходимост промени на Инвестиционния проект и да предоставя допълнителни детайли или други чертежи. 
- Да осигурява при необходимост присъствието на проектант на строежа за осъществяване на авторски надзор.
- ИЗПЪЛНИТЕЛЯТ е длъжен да съхранява всички документи по изпълнението на настоящия договор в сроковете, предвидени в нормативен акт или в срок, съгласно  разпореждане на ВЪЗЛОЖИТЕЛЯ.
- ИЗПЪЛНИТЕЛЯТ е длъжен да предостави възможност и осигурява достъп за извършване на проверки на място.
- ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на строежите и за предприетите мерки за тяхното решаване.
- ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.
- ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.
- ИЗПЪЛНИТЕЛЯТ се задължава да консултира ВЪЗЛОЖИТЕЛЯ по всички въпроси, свързани с техническото изпълнение на обекта и при възникването на технически  проблем да дава на ВЪЗЛОЖИТЕЛЯ своето обосновано становище за решение на проблема. 
- ИЗПЪЛНИТЕЛЯТ се задължава при възникване на непредвидени работи (непредвидени работи са видове и/или количества работи, които не са включени в Инвестиционния проект и Количествено – стойностната сметка, но чието изпълнение е доказано необходимо за пълното и качественото изпълнение на строежа) да състави обосновано становище (чрез издадена съответна Заповед в Заповедната книга и/или чрез съществена и/или несъществена промяна в инвестиционния проект); да представи описание на необходимостта от изработването на съответния вид работа; да състави и подпише отделна заверена количествена сметка. 
13. ИЗПЪЛНИТЕЛЯТ се задължава да вписва всички предписания и заповеди, свързани с изпълнението на СМР, в заповедната книга на строежа, която се съхранява на строежа от ИЗПЪЛНИТЕЛЯ по Договора за изпълнение на СМР.
14. ИЗПЪЛНИТЕЛЯТ е длъжен да завери екзекутивната документация. 
15. ИЗПЪЛНИТЕЛЯТ не носи отговорност за забава на изпълнението на услугите, когато забавата се дължи на неизпълнение на задълженията на изпълнителя на строежа, КОНСУЛТАНТА, извършващ строителен надзор или ВЪЗЛОЖИТЕЛЯ по този Договор.
16. Всички санкции, наложени на ВЪЗЛОЖИТЕЛЯ във връзка или по повод дейности, за които отговаря ИЗПЪЛНИТЕЛЯТ, са за сметка на ИЗПЪЛНИТЕЛЯТ.

Прехвърляне на права и задължения
Чл. 47. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения
Чл. 48. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила
Чл. 49. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.
(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.
(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до … дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.
(4) Докато трае непреодолимата сила, изпълнението на задълженията на свързаните с тях насрещни задължения се спира.]

Нищожност на отделни клаузи
Чл. 50. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 

Уведомления
Чл. 51. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: …………………………………………. 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
[bookmark: _GoBack]4. датата на изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 дни от вписването ѝ в съответния регистър.
Език

Чл. 52. (1) Този Договор се сключва на български. 
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ. 

Приложимо право
Чл. 53. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове
Чл. 54. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри
Чл. 55. Настоящият договор се състави, подписа и подпечата в четири еднообразни екземпляра - по един за страните, отдел „ОбП” - ОП „Инвестиционна политика” при Община Варна и Директор на Дирекция „ФСД” при Община Варна.

Приложения:
Чл. 56. Към този Договор се прилагат и са неразделна част от него следните приложения:
Приложение № 1 – Техническа спецификация;
Приложение № 2 – Техническо предложение на ИЗПЪЛНИТЕЛЯ;
Приложение № 3 – Ценово предложение на ИЗПЪЛНИТЕЛЯ;

	
ВЪЗЛОЖИТЕЛ:                                                    ИЗПЪЛНИТЕЛ:
				

